"Лудогорец" удари ЦСКА и се върна в играта на върха | Корнер.dir.bg
21:30 | 12.08.20
20:10 | 19 август 2018 | Редактор : Динко Гоцев 45 11634 Снимки: Bulphoto
"Лудогорец" заслужено спечели нервно дерби срещу ЦСКА с 1:0, като с трите точки не позволи на досегашния лидер в класирането да се откъсне пред шампиона.
Вандерсон вкара единствения гол в 21-вата минута по майсторски, но и куриозен начин. Бразилецът се откъсна сам срещу вратаря Витаутас Черняускас, който спаси първия удар.
След това необяснимо тръгна да гони нападателя извън наказателното поле, а Вандерсон се възползва и прати топката в празната врата.
Нататък бе битка, жестока и с много нарушения.
В края на полувремето ЦСКА поиска дузпа за фаул на Козмин Моци срещу Мауридес, повторенията показаха, че има задържане. Реферът Николай Йорданов обаче прецени, че е твърде леко, за да го отсъди.
Минута по-късно арбитърът не видя удар без топка от Вандерсон срещу Кристиан Малинов, като ситуацията досущ напомняше тази преди година в същия мач, на същия стадион. Само че тогава Фернандо Каранга от гостите бе изгонен...
През второто полувреме ЦСКА се хвърли напред, но стигаше основно до центрирания и далечни удари. "Лудогорец" отговаряше с контраатаки и бе по-близо до гол с чисти положения.
Клаудио Кешерю, Вандерсон и Марселиньо можеха да удвоят.
Тиаго от ЦСКА удари греда от пряк свободен удар с прехвърлящ шут по диагонала.
В края Мауридес стреля остро над гредата, а секунди по-късно ударът му отблизо бе блокиран от Антон Недялков, вероятно спасително за домакините.
След края Моци подразни в марковия си стил агитката на гостите, за което също не бе санкциониран - пак традиционно.
Мауридес го атакува и опита саморазправа, като това бяха и първите големи искри в дербито, което иначе мина без големи извънфутболни инциденти.
"Левски" излезе начело след победата на "Лудогорец", втори е ЦСКА, а шампионите вече са трети.
Слаб "Юнайтед" пак развя бялото знаме в Брайтън
Испански "Реал" от заветите на Бернабеу започна новата ера с победа